b'\n_START_ARTICLE_\nChingy\n_START_PARAGRAPH_\nChingy (Howard Bailey, Jr.; g. 1980 m. kovo 9 d., Sant Luisas, Mis\xc5\xabris) yra JAV (afroamerikie\xc4\x8di\xc5\xb3) hip \xe2\x80\x93 hop muzikos atlik\xc4\x97jas._NEWLINE_\xc5\xa0iuo metu ved\xc4\x99s gyvena Indianapolyje su \xc5\xbemona Ashley Marie F.\n_START_SECTION_\nMuzikin\xc4\x97 veikla\n_START_PARAGRAPH_\nChingy muzikin\xc4\x97je padang\xc4\x97je pasirod\xc4\x97 2003 met\xc5\xb3 vasar\xc4\x85 su pirmuoju savo hitu \xe2\x80\x9eRight Thurr\xe2\x80\x9c. Kartu su tokiais Hip-Hop atlik\xc4\x97jais kaip Ludacris, Snoop Dogg (su kuriais Chingy i\xc5\xa1leido antr\xc4\x85j\xc4\xaf singl\xc4\x85 \xe2\x80\x9eHolidae In"). Chingy pasiek\xc4\x97 Hip-Hop\xe2\x80\x99o auk\xc5\xa1tumas dar t\xc4\x85 pa\xc4\x8di\xc4\x85 vasar\xc4\x85, kai jo albumas Jackpot keliolika savai\xc4\x8di\xc5\xb3 sukosi top\xc5\xb3 vir\xc5\xa1\xc5\xabn\xc4\x97se. Debiutinis albumas buvo parduotas 3 milijon\xc5\xb3 tira\xc5\xbeu (Vien Jungtin\xc4\x97se Amerikos Valstijose)_NEWLINE_Nepaisant didelio pasisekimo debiutiniu albumu, v\xc4\x97liau kil\xc4\x99 skandalai su Ludacris, Nelly smarkiai numu\xc5\xa1\xc4\x97 reperio reitingus. Antrasis jo albumas \xe2\x80\x9ePowerballin\'\xe2\x80\x9c (i\xc5\xa1leistas 2004 m. pabaigoje) nebuvo toks populiarus kaip debiutinis \xe2\x80\x9eJackpot\xe2\x80\x9c._NEWLINE_Po dvej\xc5\xb3 met\xc5\xb3 pertraukos Chingy sugr\xc4\xaf\xc5\xbeo su 3-iuoju albumu \xe2\x80\x9eHoodstar\xe2\x80\x9c. Po pasirodymo prekyboje 2006 m. rugs\xc4\x97jo 19 d.), albumas jau pasiek\xc4\x97 platininio status\xc4\x85._NEWLINE_2007 m. kovo 14 d. svetain\xc4\x97 AllHipHop.com paskelb\xc4\x97, kad Chingy gr\xc4\xaf\xc5\xbeta \xc4\xaf reperio Ludacris kompanij\xc4\x85 \xe2\x80\x9eDTP\xe2\x80\x9c (\xe2\x80\x9eDisturbing Tha Peace\xe2\x80\x9c), su kuria Chingy atsisveikino dar 2004 m._NEWLINE_Reperis ruo\xc5\xa1iasi i\xc5\xa1leisti savo 4-\xc4\x85j\xc4\xaf album\xc4\x85 Love It or Hate It jau 2007 m. gruod\xc5\xbeio 11 d.\n_START_SECTION_\nKinas\n_START_PARAGRAPH_\nChingy kaip ir daugelis garsiausi\xc5\xb3 muzikos atlik\xc4\x97j\xc5\xb3 Jungtin\xc4\x97se Amerikos Valstijose laim\xc4\x99 panoro i\xc5\xa1m\xc4\x97ginti ir kino pasaulyje. Tiesa, ry\xc5\xa1kesni\xc5\xb3 vaidmen\xc5\xb3 jis dar negavo, bet pasinaudojo proga pasireklamuoti filme \xe2\x80\x9eSystem Within\xe2\x80\x9c, tiesa, nors jis nufilmuotas jau 2005 met\xc5\xb3 pabaigoje, DVD formate filmas buvo i\xc5\xa1leistas tik 2007 m. prad\xc5\xbeioje. Filmas nesulauk\xc4\x97 didesnio populiarumo._NEWLINE_Kiek v\xc4\x97liau Chingy suvaidino filme \xe2\x80\x9ePats baisiausias filmas 4\xe2\x80\x9c (\xe2\x80\x9eScary movie 4\xe2\x80\x9c), kuriame jo vaidmuo buvo suvaidinti save s\xc4\x97dint\xc4\xaf mergin\xc5\xb3 apsuptyje. Jo vaidmuo nebuvo ilgas (vos kelios sekund\xc4\x97s).'